พอดีว่ามีเพศสัมพันแบบไม่ใส่ถุงแต่ไม่ได้หลั่งในครับ แต่ก่อนหน้านี้ใส่ถุงแล้วเสร็จไปแล้วจากนั้นก็เช็ดออกหมด แล้วซักพักก็มีเพศสัมพันอีกแบบสดแต่ไม่นานมากนะครับจากนั้นก็ใส่ถุงหลายครั้งครับ มีโอกาสท้องมั้ยครับ เพราะว่าประจำเดือนมาช้า เดือนก่อนมาประมาณ วันที่ 3 แต่เดือนนี้วันที่ 7 ยังไม่มาแล้วก็ไม่ได้รู้สึกว่าจะมาเลย
สวัสดีค่ะ การมีเพศสัมพันธ์ไม่ได้ใส่ถุงยางอนามัย แต่ไม่ได้หลั่งในนั้น ยังมีโอกาสตั้งครรภ์ได้ประมาณ 4-20% จากน้ำอสุจิที่เล็ดลอดออกมาก่อนการหลั่งจริงกรณีนี้จึงมีโอกาสตั้งครรภ์ และหากยังเป็นเพศสัมพันธ์ที่เกิดมาภายใน 72 ชั่วโมงนั้น อาจมีข้อบ่งชี้การใช้ยาคุมฉุกเฉินร่วมด้วย โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหากประจำเดือนมาช้าไปแล้ว ยิ่งควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป